Shipping Sector ขาลงเรือคอนเทนเนอร์ ขาขึ้นเรือเทกองแห้ง
11 กุมภาพันธ์ 2566

Shipping Sector ขาลงเรือคอนเทนเนอร์ ขาขึ้นเรือเทกองแห้ง
การกลับมาเปิดประเทศของจีนและการเติบโตของกองเรือที่ต่ำจะช่วยหนุน BDI ในปี 2566-67 ณ เดือนธ.ค. 2565 Clarksons Research ประมาณการการค้าสินค้าแห้งเทกองในแง่ตันไมล์จะเพิ่มขึ้น 1.59% YoY ในปี 2566 และ 2.0% YoY ในปี 2567 ปัจจัยขับเคลื่อนหลัก ได้แก่
1.การกลับมาเปิดประเทศของจีน
2.นโยบายกระตุ้นเศรษฐกิจของจีนเพิ่มขึ้น
3.การค้าธัญพืชที่เพิ่มขึ้นจากการเก็บเกี่ยวถั่วเหลืองที่สูงเป็นประวัติการณ์ของบราซิล
4.ปริมาณการขนส่งถ่านหินของจีนสูงขึ้นหลังจากยกเลิกการห้ามใช้ถ่านหินของออสเตรเลียอย่างไม่เป็นทางการ
Clarksons Research ประมาณการว่าอุปทานกองเรือจะเพิ่มขึ้น +2.4% YoY และ +0.3% YoY ในปี 2566-67 ตามลำดับ โดยเป็นเพราะคำสั่งซื้อต่ำที่ 7% ของกองเรือทั่วโลก ซึ่งเป็นระดับที่ต่ำที่สุดในรอบ 30 ปี เราคาดว่าอัตราค่าระวางสินค้าแห้งเทกองจะฟื้นตัวในปี 2566-67 เนื่องจากอุปสงค์เติบโตแซงหน้าการเติบโตของอุปทาน PSL คาดกำไรไตรมาส 4/2565 อ่อนแอที่ 772 ลบ. (-43% QoQ, -56% YoY) และกำไรอาจถึงจุดต่ำสุดในไตรมาส 1/2566 จากอัตราค่าระวางเรือที่ลดลง -40% QoQ เนื่องจากเป็นช่วงนอกฤดูกาล ปัญหาการหยุดชะงักของห่วงโซ่อุปทานที่ผ่อนคลายลง และ ฝนที่ตกหนักเป็นอุปสรรคต่อการขนส่งแร่เหล็กจากบราซิล
อย่างไรก็ตาม เราคาดว่าจะเห็นการฟื้นตัวขึ้นหลังจากช่วงตรุษจีนซึ่งได้แรงหนุนจากอุปสงค์จากการกลับมาเปิดประเทศอีกครั้งของจีน การหยุดยิงระหว่างรัสเซียและยูเครนในปี 2566-67 จะนำไปสู่อุปสงค์ต่อสินค้าโภคภัณฑ์ที่เพิ่มขึ้นเพื่อการซ่อมแซมประเทศของยูเครน ค่าใช้จ่ายในการซ่อมแซมอาจอยู่ที่ 3.49 แสนล้านเหรียญ หรือ 8 เท่าของงบการลงทุนโอลิมปิกฤดูร้อนของจีนที่ 4.2 หมื่นล้านดอลลาร์ฯ ในปี 2551
คาดว่าอัตราค่าระวางตู้คอนเทนเนอร์จะลดลงต่ำกว่าระดับก่อนโควิดในปี 2566 จากอุปทานส่วนเกินที่นำไปสู่การแข่งขันที่รุนแรง
แนะนำซื้อหุ้นเรือแห้งเทกองและขายเรือคอนเทนเนอร์ เราคงคำแนะนำ “ซื้อ” สำหรับ PSL ด้วยราคาเป้าหมายที่ลดลงเป็น 18.50 บาท (ลดลงจาก 19.20 บาท) และแนะนำ “ขาย” สำหรับ RCL ที่ราคาเป้าหมาย 27.25 บาท จากแนวโน้มค่าระวางตู้คอนเทนเนอร์ที่อ่อนแอ
เปิดพอร์ตลงทุน >> https://bit.ly/3eC98sz
Follow us :
LINE : http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp
#KS #หลักทรัพย์กสิกรไทย #KSecurities #หุ้น #หุ้นไทย #ข่าวหุ้น #ลงทุน